Denizli
Store norske leksikon,Geografi,Verdens geografi,Asia,Tyrkias geografi
Denizli er en by i Tyrkia, 185 kilometer sørøst for Izmir, ved elven Büyük Menderes. Byen har 646 278 innbyggere (2018).
Næringsliv og transport Denizli er en industriby. Spesielt er produksjonen av tekstiler (broderier) omfattende. Byen ligger ved en liten sidelinje til jernbanen Dinar–Izmir. Det er en flyplass utenfor byen. Kultur Denizli ligger vakkert til i en fruktbar omegn. I nærheten ligger det berømte turiststedet Pamukkale, «bomullsslottet», med hvitkalkede terrasser og varme kilder. I nærheten ligger også ruinene av Hierapolis og Laodikeia. Dette området ble i 1988 oppført på UNESCOs verdensarvliste. Historikk Denizzli ble grunnlagt av kong Pergamon i 190 fvt. Byen ble sterkt ødelagt av jordskjelv i 1710 og 1899. Les mer i Store norske leksikon Tyrkias geografi Tyrkias historie Økonomi og næringsliv i Tyrkia Eksterne lenker UNESCO World Heritage Site: Hierapolis-Pamukkale